37. ΒΑΣΙΛΙΚΟΝ ΔΙΑΤΑΓΜΑ υπ' αριθ. 325 της 25 Απρ./26 Μαΐου 1962 (ΦΕΚ Α' 83) Περί του τύπου του πτυχίου του χορηγουμένου εις τους αποφοίτους των εκτάκτων Σχολών επιμορφώσεως διδακτικού προσωπικού Επαγγελματικών και Τεχνικών Σχολών. Έχοντες υπ' όψει 1)τας διατάξεις της παρ. 3 του άρθρ. 24 του Ν.Δ. 3971/1959 "περί Τεχνικής και Επαγγελματικής Εκπαιδεύσεως και Διοικήσεως της Παιδείας", 2)την υπ' αριθ. 52 της 29.7.1961 πράξιν του Ανωτάτου Συμβουλίου Εκπαιδευτικού Προγράμματος (Α.Σ.Ε.Π.) και 3)την υπ' αριθ. 844/ 13.12.61 γνωμοδότησιν του Συμβουλίου επί της Εθν. Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Εις τους αποφοίτους των Εκτάκτων Σχολών Επιμορφώσεως Διδακτικού Προσωπικού Επαγγελματικής και Τεχνικής Εκπαιδεύσεως, των ιδρυθεισών και λειτουργουσών δυνάμει κοινών αποφάσεων των Υπουργών Συντονισμού και Εθν. Παιδείας και Θρησκευμάτων χορηγείται "Πτυχίον Εκπαιδευτικού Λειτουργού Τεχνικής και Επαγγελματικής Εκπαιδεύσεως" τριών τύπων: Α)Παιδαγωγικής επιμορφώσεως, δια τους μέχρι ενός ακαδημαϊκού έτους φοιτήσαντας και έχοντας υπερδιετή διδακτικήν πείραν. Β)Παιδαγωγικής και τεχνικής επιμορφώσεως δια τους φοιτήσαντας επί δύο έτη, και Γ)Παιδαγωγικής και γλωσσικής επιμορφώσεως δια τους διδάσκοντας ξένας γλώσσας. Άρθρ.2.-1.Εν τοις πτυχίοις αναγράφονται: α)Ο τίτλος του Υπουργείου Εθν. Παιδείας και Θρησκευμάτων. β)Ο τίτλος της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως. γ)Ο τίτλος "Έκτακτος Σχολή Επιμορφώσεως Διδακτικού Προσωπικού Επαγγελματικής και Τεχνικής Εκπαιδεύσεως". δ)Η έδρα της Εκτάκτου Σχολής (Αθήναι ή Θεσσαλονίκη). ε)Εν τω μέσω ο τίτλος: "Πτυχίον Εκπαιδευτικού Λειτουργού Επαγγελματικής και Τεχνικής Εκπαιδεύσεως" μετά του υποτίτλου "παιδαγωγικής επιμορφώσεως" ή "παιδαγωγικής και τεχνικής επιμορφώσεως" ή "παιδαγωγικής και γλωσσικής επιμορφώσεως εις την …. γλώσσαν", αναγραφομένης της ξένης γλώσσης εις ην εγένετο η επιμόρφωσις. Σελ. 444,18(β) 208 - 036 ς)Το ονοματεπώνυμον του σπουδαστού, το όνομα του πατρός και ο τόπος γεννήσεως. ζ)Ο τίτλος του πτυχίου ή πιστοποιητικού τεχνικής ή άλλης σχολής, εξ ων εμφαίνονται αι προηγούμεναι σπουδαί και η ειδικότης του σπουδαστού. η)Ο χρόνος της διαρκείας των σπουδών εν τη Εκτάκτω Σχολή. θ)Ο χαρακτηρισμός της γενικής επιδόσεως αρίστη ή λίαν καλή ή επαρκής. ι)Ο χρόνος εκδόσεως του πτυχίου. ια)Ο αριθμός Μητρώου φοιτήσεως και ο αριθμός του πτυχίου. Άρθρ.3.-Το πτυχίον υπογράφεται υπό του Διευθυντού της Σχολής και θεωρείται υπό του Επόπτου της Σχολής Εκπαιδευτικών Λειτουργών Επαγγελματικής και Τεχνικής Εκπαιδεύσεως και σφραγίζεται δια της σφραγίδος αυτής. Άρθρ.4.-Καταργείται, αφ' ης ίσχυσε, το υπ' αριθ. 99/20 Ιαν. 1962 Β.Δ/μα (ανωτ. αριθ. 35). Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. Δια της υπ' αριθ. Δ.7670 της 3/14 Αυγ. 1962 αποφ. Υπ. Οικονομικών, Εθνικής Παιδείας και Βιομηχανίας (ΦΕΚ Β' 284) ωρίσθη ότι μηχανήματα κλπ. εξαρτήματα βιομηχανιών και βιοτεχνιών, αντικαθιστώμενα δια καινουργών εισαγομένων ατελώς προς εκσυγχρονισμόν, δύνανται, αντί να καταστραφώσι, να παραδίδωνται εις ανεγνωρισμένας υπό του Κράτους Τεχνικάς Σχολάς Φυσικών ή Νομικών Προσώπων, χρησιμοποιούμενα δια την πρακτικήν άσκησιν των μαθητών. (βλ. τόμ. 30Α' σελ. 458). 32.Ε.α.37 Τεχνικές και Επαγγελματικές Σχολές Μέσης Εκπαίδευσης 